Борис Младенов-Young
По всички земни кътчета, събрани…

chitanka.info

По всички земни кътчета, събрани

в семеен кръг, отново и отново

на Бъдни Вечер всички християни

посрещат дружно Рождество Христово.

Ядат, веселят се полупияни

с „Наздраве“ край трапезата богата;

сред нощ звънят църковните камбани,

над Витлеем изгрява пак звездата.

Но в тази тиха, свята нощ красива

едва ли някому през ум минава,

че в болницата в битка величава

работи персоналът, не почива

и там, в родилното на крак празнува —

отрок се ражда пак, светът ликува!…

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.